**Ա Ր Ձ Ա Ն Ա Գ Ր Ո Ւ Թ Յ Ո Ւ Ն N 5**

**«ՀԱՅԱՍՏԱՆԻ ՖԻԶԻԿԱԿԱՆ ԿՈՒԼՏՈՒՐԱՅԻ ԵՎ ՍՊՈՐՏԻ ՊԵՏԱԿԱՆ ԻՆՍՏԻՏՈՒՏ» ՀԻՄՆԱԴՐԱՄԻ ՌԵԿՏՈՐԱՏԻ ՆԻՍՏԻ**

**2020 թվականի մայիսի 7-ին՝ ժամը 1200 –ին,** տեղի ունեցավ «Հայաստանի ֆիզիկական կուլտուրայի և սպորտի պետական ինստիտուտ» հիմնադրամի (այսուհետ՝ հիմնադրամ) ռեկտորատի նիստ։

**Նիստը նախագահում**­ **էր** ռեկտորի ժամանակավոր պաշտոնակատար, պրոֆեսոր Դավիթ Խիթարյանը:

*Ռեկտորատի 13 անդամներից նիստին մասնակցում էին 9-ը.*

*1. Դ. Խիթարյան, 2. Գ. Սարգսյան, 3. Ա. Նուշիկյան, 4. Վ. Գևորգյան, 5. Ա. Չատինյան, 6. Լ. Ստեփանյան, 7. Տ. Սիմոնյան, 8. Ռ. Մարտյան, 9. Ա. Հակոբյան։*

Հարգելի պատճառով նիստից բացակայում էին` Ա. Ստեփանյանը, Ա. Անդիկյանը,Կ. Գասպարյանը, Ա. Նովրուզյանը.

(Ռեկտորատի նիստի մասնակիցների գրանցացուցակը կցվում է):

Նիստին հրավիրված էին Մարզախաղերի ամբիոնի վարիչ Հ. Մելքոնյանը և նույն ամբիոնի դասախոս Մ. Նիկոյանը, Պրակտիկայի և կարիերայի բաժնի պետ Մ. Բարբարյանը։

Մինչ օրակարգին անցնելը ռեկտորի ԺՊ Դ. Խիթարյանը ներկայացրեց, որ մայիսյան տոնակատարությունների հետ կապված Գիտության գծով պատասխանատու Ա. Հակոբյանի առաջարկությամբ նախատեսվում էր կազմակերպել միջոցառում՝ նվիրված Հայրենական մեծ պատերազմի հերոսներին։ Ինստիտուտի ուսանողները պետք է նաև մասնակցեին Դուշանբեում կայանալիք ուսանողական մեծ ֆորումին, ինչը նույնպես նվիրված էր Հայրենական մեծ պատերազմի 75-ամյակին, և ներկայացնեին Մեծ հայրենականի հայ ազգային հերոսներին նվիրված հուշագիրքը։ Սակայն միջոցառումները չեղարկվեցին համավարակի պատճառով։ Այնուամենայնիվ, ինստիտուտում կանցկացվի փոքրիկ միջոցառում, որին կմասնակցեն ռեկտորատի անդամները և հյուրեր։

Գիտական խորհրդի նախագահ, պրոֆեսոր Խիթարյանն առաջարկեց հաստատել ռեկտորատի օրակարգը։

Հարցը դրվեց քվեարկության.

Կողմ՝ 9, դեմ՝ 0, ձեռնպահ՝ 0։

Ռեկտորատի անդամները միաձայն հաստատեցին ռեկտորատի նիստի օրակարգը։

***Օրակարգ***

1.Հեռակա ուսուցմամբ ուսանողների ուսման վարձերի մասնակի փոխհատուցման հարց

***Զեկուցող՝******Ուսումնագիտական վարչության ղեկավար Ռ. Մարտյան***

2. Մասնագիտական, կլինիկական և մանկավարժական պրակտիկաներ չստացած ուսանողների հարց

***Զեկուցող՝ Պրակտիկայի և կարիերայի բաժնի պետ Մեսրոպ Բարբարյան***

3.Հեռակա ուսուցմամբ՝ 1-5-րդ կուրսերի և առկա՝ 1-4-րդ կուրսերի, մագիստրատուրայի բաժնի ուսանողների 2-րդ կիսամյակի քննաշրջանի ժամկետների փոփոխություն և նոր ժամկետների սահմանում

***Զեկուցող՝******Ուսումնագիտական վարչության ղեկավար Ռ. Մարտյան***

4.Որակի ապահովման բաժնի հարցումների վերլուծության հիմման վրա արված առաջարկություններ

***Զեկուցող՝ Արտաքին կապերի և ռազմավարական ծրագրերի գծով***

***պրոռեկտոր Ա. Նուշիկյան***

5. Գարնանային քննաշրջանի և ավարտական աշխատանքների, մագիստրոսական թեզերի պաշտպանության ձևաչափի նախագիծ

***Զեկուցող՝ ՖԴԱՏ ֆակուլտետի դեկան Լ. Ստեփանյան***

6.Մասնագիտական մանկավարժություն՝ «Ֆուտբոլ» մասնագիտության հեռավար ուսուցման կազմակերպման պիլոտային ծրագրի նախագծի քննարկում

***Զեկուցող՝ Արտաքին կապերի և ռազմավարական ծրագրերի գծով***

***պրոռեկտոր Ա. Նուշիկյան***

7. Այլ հարցեր

***1. Լսեցին՝*** Ուսումնագիտական վարչության ղեկավար Ռ. Մարտյանին։ Նա ներկայացրեց հեռակա ուսուցմամբ ուսանողների ուսման վարձերի մասնակի փոխհատուցման հարցը։

***Ելույթ ունեցավ՝*** պրոֆեսոր Դ. Խիթարյանը՝ նշելով, որ դեկանները, ամբիոնների վարիչները պետք է հետևողական լինեն, որ դասախոսներն անաչառ գնահատեն ուսանողներին. ուսման վարձերի զեղչման համակարգից օգտվեն ոչ միայն պետական պատվերով սովորողները, այլև բարձր առաջադիմություն ունեցող ուսանողները։ Միայն ապրիլյան քառօրյա պատերազմի մասնակից ուսանողների ուսման վարձը զեղչելիս՝ հաշվի չի առնվում նրանց առաջադիմությունը.

(Անհրաժեշտ փաստաթղթերը կցվում են)։

Հարցը դրվեց քվեարկության.

կողմ՝ 9, դեմ՝ 0, ձեռնպահ՝ 0։

***Որոշեցին՝ 1.*** Հիմք ընդունելով «Հայաստանի ֆիզիկական կուլտուրայի և սպորտի պետական ինստիտուտ» հիմնադրամի «Ուսանողական նպաստների ու պետական կրթաթոշակների հատկացման կարգ»-ի 16-րդ կետը և «Հայաստանի ֆիզիկական կուլտուրայի և սպորտի պետական ինստիտուտ» հիմնադրամի կանոնադրության 56-րդ կետի 12-րդ ենթակետը՝ ***հաստատել*** 2019-2020 ուսումնական տարվա 2-րդ կիսամյակի հեռակա ուսուցմամբ ուսանողների ուսման վարձերի մասնակի փոխհատուցումը։

2. Հիմք ընդունելով «Հայաստանի ֆիզիկական կուլտուրայի և սպորտի պետական ինստիտուտ» հիմնադրամի «Ուսանողական նպաստների ու պետական կրթաթոշակների հատկացման կարգ»-ի 16-րդ, 21-րդ, 22-րդ կետերը, 07.05.2020թ. ռեկտորատի թիվ 5 նիստի արձանագրությունը և «Հայաստանի ֆիզիկական կուլտուրայի և սպորտի պետական ինստիտուտ» հիմնադրամի կանոնադրության 56-րդ կետի 12-րդ ենթակետը. ***մերժել՝*** հեռակա ուսուցման ներքոհիշյալ ուսանողների 2019-2020 ուսումնական տարվա 2-րդ կիսամյակի ուսման վարձավճարի մասնակի փոխհատուցման դիմումները.

**2. *Լսեցին՝*** Պրակտիկայի և կարիերայի բաժնի պետ Մեսրոպ Բարբարյանին, որը ներկայացրեց Մասնագիտական, կլինիկական և մանկավարժական պրակտիկաներ չստացած ուսանողների հարցը։

***Ելույթ ունեցան՝*** պրոֆեսոր Դ. Խիթարյանը, Ուսումնագիտական գծով պրոռեկտոր Գ. Սարգսյանը։ Նրանք առաջարկեցին. 1. Մասնագիտական պրակտիկա չստացած ուսանողներին հնարավորություն տալ՝ ըստ մասնագիտական ուղղվածության, հեռավար անցկացնել մասնագիտական և մանկավարժական պրակտիկաները, 2. Այն ուսանողները, որոնք 50 և ավելի տոկոսով մասնակցել են պրակտիկային, իրենց գնահատականը կստանան ՝ ըստ մինչ այդ ունեցած առաջադիմության, 3.Գործող մանկավարժները, եթե ունեն աշխատանքային պրակտիկայի չափով ստաժ, կարող են տեղեկանք ներկայացնել համապատասխան աշխատանքային վայրից՝ մասնագիտական պրակտիկայի գնահատականը ստանալու համար։

(Անհրաժեշտ փաստաթղթերը կցվում են)։

Հարցը դրվեց քվեարկության.

կողմ՝ 9, դեմ՝ 0, ձեռնպահ՝ 0։

***Որոշեցին՝*** 1.Պրակտիկայի և կարիերայի բաժնի պետ Մեսրոպ Բարբարյանի ներկայացրած մասնագիտական, կլինիկական և մանկավարժական պրակտիկաներ չստացած ուսանողների վերաբերյալ զեկուցումն ընդունել ի գիտություն։

2. Հանձնարարել Ուսումնագիտական վարչության ղեկավարին. ներկայացնել զեկուցագիր՝ մասնագիտական պրակտիկա չստացած և մնացած առարկաներից կրեդիտային ընդհանուր պարտք ունեցող ուսանողների վերաբերյալ, որի հիմման վրա կազմել հեռացման հրաման և ուղարկել ամբիոնների վարիչներին։

***3. Լսեցին՝*** Ուսումնագիտական վարչության ղեկավար Ռ. Մարտյանին։ Նա ներկայացրեց Հեռակա ուսուցմամբ՝ 1-5-րդ կուրսերի և առկա՝ 1-4-րդ կուրսերի, մագիստրատուրայի բաժնի ուսանողների 2-րդ կիսամյակի քննաշրջանի ժամկետների փոփոխության և նոր ժամկետների սահմանման հարցը։

(Անհրաժեշտ փաստաթղթերը կցվում են)։

Հարցը դրվեց քվեարկության.

կողմ՝ 9, դեմ՝ 0, ձեռնպահ՝ 0։

***Որոշեցին՝*** *1. Հ*աշվի առնելով կորոնավիրուսի համաճարակի հետևանքով ՀՀ-ում հայտարարված արտակարագ դրությամբ պայմանավորված ուսումնական գործընթացում տեղի ունեցած փոփոխությունները՝ հաստատել 30.08.2019 թ. թիվ 03 հրամանով հաստատված 2-րդ կիսամյակի քննաշրջանի ժամկետների փոփոխությունը և նոր ժամկետների սահմանումը։

2. Ներկայացված տեղեկատվությունն ընդունել ի գիտություն:

***4. Լսեցին՝*** Արտաքին կապերի և ռազմավարական ծրագրերի գծով պրոռեկտոր Ա. Նուշիկյանին, որը ներկայացրեց Որակի ապահովման բաժնի հարցումների վերլուծության հիմման վրա արված առաջարկությունները։

***Ելույթ ունեցան՝***մ.գ.դ., պրոֆեսոր Ա. Չատինյանը, մ.գ.թ., դոցենտ Ա. Հակոբյանը։ Նրանք հավանություն տվեցին բուհի զարգացմանն ու միջազգայնացմանն ուղղված առաջարկություններին.

(Անհրաժեշտ փաստաթղթերը կցվում են)։

Հարցը դրվեց քվեարկության.

կողմ՝ 9, դեմ՝ 0, ձեռնպահ՝ 0։

***Որոշեցին՝*** ներկայացված առաջարկություններն ընդունել ի գիտություն:

***5. Լսեցին՝*** ՖԴԱՏ ֆակուլտետի դեկան Լ. Ստեփանյանին։ Նա ներկայացրեց Գարնանային քննաշրջանի և ավարտական աշխատանքների, մագիստրոսական թեզերի պաշտպանության ձևաչափի նախագիծը։

***Ելույթ ունեցան՝*** ռեկտորի ԺՊ, պրոֆեսոր Դ. Խիթարյանը, Ուսումնագիտական գծով պրոռեկտոր, պրոֆեսոր Գ. Սարգսյանը։ Նրանք առաջարկեցին նախագծի լրամշակված տարբերակը հաստատել Գիտական խորհրդում.

(Անհրաժեշտ փաստաթղթերը կցվում են)։

Հարցը դրվեց քվեարկության.

կողմ՝ 9, դեմ՝ 0, ձեռնպահ՝ 0։

***Որոշեցին՝*** Գարնանային քննաշրջանի և ավարտական աշխատանքների, մագիստրոսական թեզերի պաշտպանության ձևաչափի նախագծի լրամշակված տարբերակը հաստատել Գիտական խորհրդում։

***6. Լսեցին՝*** Արտաքին կապերի և ռազմավարական ծրագրերի գծով պրոռեկտոր Ա. Նուշիկյանին, որը ներկայացրեց մասնագիտական մանկավարժություն՝ «Ֆուտբոլ» մասնագիտության հեռավար ուսուցման կազմակերպման պիլոտային ծրագրի նախագծը։

Ելույթ ունեցան՝ ռեկտորի ԺՊ, պրոֆեսոր Դ. Խիթարյանը, Մարզախաղերի ամբիոնի վարիչ, պրոֆեսոր Հ. Մելքոնյանը, նույն ամբիոնի դասախոս Մ. Նիկոյանը։

Նրանք հավանություն տվեցին կատարած աշխատանքներին և առաջարկեցին ստեղծել աշխատանքային խումբ։

Հարցը դրվեց քվեարկության.

Կողմ՝ 9, դեմ՝ 0, ձեռնպահ՝ 0։

***Որոշեցին՝*** «Ֆուտբոլ» մասնագիտության հեռավար ուսուցման կազմակերպման պիլոտային ծրագրի նախագիծն ընդունել ի գիտություն։

1. *Հեռավար ուսուցում կազմակերպելու համար ստեղծել աշխատանքային խումբ՝ հետևյալ կազմով՝*

***1. Ծրագրի համակարգող՝ Արտաքին կապերի և ռազմավարական ծրագրերի գծով պրոռեկտոր Ա. Նուշիկյան***

***2. Ուսումնագիտական աշխատանքների գծով պրոռեկտոր, պրոֆեսոր Գ. Սարգսյան***

***3. ՍՄԿ ֆակուլտետի դեկան Տ. Սիմոնյան***

***4. Մարզախաղերի ամբիոնի վարիչ, պրոֆեսոր Հ. Մելքոնյան***

***5. Մարզախաղերի ամբիոնի դասախոսներ՝***

***Ն. Էլոյան, Մ. Նիկոյան***

***6. Մասնագիտական կրթական ծրագրերի պատասխանատու Է. Մարտիրոսյան***

***7. Տեղեկատվական տեխնոլոգիաների բաժնի ղեկավար Գ. Միքայելյան***

***8. Գլխավոր հաշվապահ Կ. Գասպարյան***

***9. Իրավական ապահովման բաժնի իրավախորհրդատու Վ. Ավագիմյան***

2.Երաշխավորել մասնագիտական մանկավարժություն՝ «Ֆուտբոլ» մասնագիտության հեռավար ուսուցման կազմակերպման պիլոտային ծրագրի նախագծը, նախատեսված ֆուտբոլային մարզական ակումբներում ներգրավված ուսանողների համար, բուհի ուսումնական գործընթացում կիրառելու համար։

Ռեկտորատի նիստն արձանագրեց Ե. Սիմոնյանը։

**Ռեկտորի ԺՊ, պրոֆեսոր՝ Դ. Խիթարյան**

**Քարտուղար՝ Ե. Սիմոնյան**